Herran siunausta ja rauhaa. Tervetuloa sarjan 4. osan pariin!
Olen iloinen voidessani jakaa täällä Herran sanaa!
Tällä kertaa puhun seurakunnan kasvusta -
ja työstämme Herran kanssa Pyhässä maassa.
Näiden 16 vuoden aikana seurakuntamme on kasvanut.
Teemme työtä yhdessä puolisoni ja neljän lapsemme kanssa.
Seurakuntamme sijaitsee Beerseban kaupungissa.
Käydessänne Israelissa, olette tervetulleita vieraaksemme!
Olemme paikalla joka päivä ja torstai-iltaisin klo 19.00.
Tänään kerron seurakunnan perustamisen vaiheista.
Aluksi opimme tuntemaan israelilaista kulttuuria.
Vuosien ajan yksi vaikeimmista kysymyksistä oli: -
"Herra, kuinka voimme työskennellä tässä maassa?"
Aluksi pidimme kokouksia kotonam- me, eikä ketään tullut paikalle!
Meidän oli todella vaikeaa saada ihmisiä osallistumaan.
Sitten Jumala neuvoi meitä muuttamaan ajattelutapamme!
Olimme toimineet evankelikaalisista lähtökohdista.
Kohtasin Jeesuksen baptistikirkossa ja sain uudistua Hengessä.
Myöhemmin seurakunta ei tuntunut omalta.
Juutalaisen on vaikea olla evankelinen!
Israelissa Jumala opetti, että en voi muuttaa maan kulttuuria, -
vaan tutustua siihen ja siten tavoittaa kansani.
Tällä tavoin Jumala kasvatti minua alkuaikoina Israelissa.
Opiskelin juhlapäivien, kuten sapatin, -
juutalaisten tärkeimmän juhlan, merkitystä.
Aloitimme myös sapatin vieton perjantaisin.
Tutkiessani Jumalan sanaa huomasin, -
että Jeesus joutui aina vaikeuksiin sapattina. Miksi?
Ihmiset vihastuivat, koska sapattina ei ole lupa tehdä työtä -
mutta Jeesus teki ihmeitä ja paransi sairaita sapattina.
Pyysin: "Herra, olen valmis tekemään työtä sapattina, -
mutta tarvitsen siihen tukeasi."
Toimimme pienryhmässä tiistaisin, eikä uusia ihmisiä tullut.
Rukoiltuamme asian puolesta, muutimme päivän perjantaiksi.
Yllätyimme, kun kokoukseen saapui 6 uutta ihmistä!
Tämä on merkittävä asia Israelissa!
Jo se, että he kuulevat Herran sanaa, on suuri voitto!
Tänään seurakunnassa toimii 4 pienryhmää.
Mukana on nuoria, jotka tulevat espanjankielistä perheistä.
Osa on syntynyt Israelissa. He kaikki puhuvat sujuvasti hepreaa.
He ovat uuden sukupolven sananjulistajia!
Herra kutsui rakentamaan seura- kuntaa uutta sukupolvea varten.
Tänään seurakunnassamme toimii joukko ihania nuoria, -
jotka evankelioivat armeijassa, yliopistoissa ja kouluissa.
Ystäväni, Jumalan suunnitelmat ovat kauaskantoisia.
Ne yltävät sukupolvesta toiseen.
Jumala kohtasi Aabrahamin, Iisakin ja Jaakobin.
Jumala näkee kauemmas kuin me voimme nähdä.
Meidän tehtävämme on olla Jumalalle uskollisia -
ja valmistaa tietä uutta sukupolvea varten.
Aloitimme siis kokoontumiset kotonamme.
Lopulta meitä oli 30 henkeä, eikä enempää olisi mahtunutkaan!
Kahden vuoden ajan etsin tuloksetta -
tiloja vuokrattavaksi seurakunnalle.
Minulta kysyttiin: "Miksi haluat nämä tilat?"
Kun kerroin heille, että olemme messiaanisia juutalaisia -
ja tarvitsemme tilat seurakunnalle, -
niin emme saaneet vuokrattua tiloja käyttöömme.
Kahden vuoden etsimisen jälkeen, Jumala kutsui minua -
ja kehotti tutkimaan Nehemian kirjaa.
Jumala sanoi: "Samoin kuin Nehemian piti tehdä suunnitelma -
rakentaakseen muurit, niin myös sinun on tehtävä suunnitelma, -
toteuttaaksesi tehtävän, jonka sinulle annoin."
Raamattu kertoo, että Nehemia alkoi rukoilla Nisan -kuussa, -
jatkaen Kislev -kuuhun asti.
Se tarkoittaa sitä, että Nehemia vietti kolme kuukautta -
rukouksessa, saadakseen Jumalalta opastusta tehtäväänsä.
Ymmärsin, että Nehemian täytyi valmistautua, tehdä suunnitelma.
Ystäväni, suunnittelu tuottaa menestyksen!
Menestyksen takana on aina suunnitelma.
Menestys ei tule itsestään, vaan se sisältää suunnittelun.
Opiskellessani Nehemiaan kirjaa, havaitsin suunnitelmallisuuden.
Sana sanoo, että hän puhui ääneen: -
"Tarvitsen puuta. Kuninkaalla on metsää, kysyn luvan tätä varten. -
Tarvitsen luvat matkaan, ihmisten kuljettamiseen, tarvitsen myös..."
Nehemialla oli kaikki valmiina kun hän vei asiansa kuninkaalle.
Ainoa asia, mitä ei voi suunnitella, on onnettomuus.
Onnettomuus tulee itsestään, mutta menestys on suunniteltu!
Jos haluat menestyä, "ole pää eikä vain häntä."
Raamattu sanoo, että "Herra tekee sinut pääksi eikä hännäksi".
Suunnittelu on tärkeää. Miten tämä tapahtuu?
Se tapahtuu hiljentyen Herran läsnäolossa, kirjoittaen ylös -
asiat, mitkä Herra on sydämeesi laskenut.
Muistan, että tein näin. Menin Jumalan läsnäoloon, -
otin paperinpalan ja rukoilin: -
"Herra, haluan temppelin keskellä kaupunkia."
Tuolloin Israelissa kaikki seurakunnat ja ryhmät -
kokoontuivat kaupungin ulkopuolella, syrjäisillä paikoilla.
Jumala oli laskenut sydämelleni tehtävän, -
johon tarvitsimme tilat kaupungin keskustasta.
Rukoilin: "Herra, haluan kirkon keskeltä kaupunkia".
Rukoilin edelleen: "Haluan paikan, jossa on matto, mukavia tuoleja, -
saarnatuoli, kamerat ja äänentoistolaitteet..."
Laadin luettelon ja opin, että paperille mahtuu kaikki!
Rohkaisen sinua unelmoimaan, koska Hän, jota palvelemme -
on kaikkien resurssien omistaja maailmankaikkeudessa!
Uskon, että Jumala pitää siitä, että teemme työmme hyvin.
Rohkene unelmoida!
Ehkä olet työntekijä, mutta Jumala haluaa sinusta yrityksen omistajan.
Ollaksesi omistaja sinun täytyy suunnitella, -
mennä Herran eteen ja tehdä suunnitelma siitä, -
mitä tarvitset ollaksesi yrityksen omistaja.
Kuinka paljon rahaa, resursseja ja koneita...
Suunnitelman avulla Herra voi toimittaa tarvitsemasi.
Muistan, miten tein luettelon kaikesta tarvittavasta -
ja etsin huonetilaa, mutta kukaan ei halunnut vuokrata minulle!
Monta kertaa kuulin vihollisen äänen: "Mitä sinä oikein teet? -
Paljonko sinulla on rahaa taskussa? -
Miksi etsiä, kun ei ole rahaa vuokraan?"
Vihollinen haluaa lannistaa sinut!
Se sekaantuu asioihisi hämäännyttääkseen sinua!
Ystäväni, Jumalalla, joka on sinut kutsunut, -
on paljon enemmän valtaa kuin vihollisella! Luota Häneen!
Jumala auttaa sinua elämässäsi. Hän ei ole ihminen, Hän on Jumala.
Pelkää Jumalaa, niin menestyt elämässäsi.
Viimein löysin sopivan paikan.
Puhuin omistajan kanssa.
Hän sanoi: "Olen juutalainen, mutta en usko Jumalaan, olen ateisti."
Kerroin, että tarvitsemme tiloja messiaanista seurakuntaa varten.
Hän vastasi: "Jos maksat vuokran, voit tehdä mitä haluat."
Vuokrasimme tilat 11 vuotta sitten.
Kiitos ateistin, jota Jumala kosketti työtään varten.
Tilat sijaitsevat kaupungin keskustassa.
Omistaja kertoi, että vuokra oli tuolloin noin 3000 dollaria.
Se oli suuri summa, eikä meillä ollut rahaa.
Omistaja halusi tehdä sopimuksen, mutta pyysin odottamaan 15 päivää.
Kerroin matkustavani Teksasiin. Sopimuksen voisi tehdä palattuani.
Lähdin matkaan uskossa. Rukoilin hotellissani Dallasissa.
Olin siellä amerikkalaisen kirkon kutsumana.
Pyysin: "Herra, annoit kuninkaan toimia Nehemian hyväksi. -
Anna kuningas myös minulle, jotta voisin pyytää tarvitsemaani. "
Seuraavana päivänä pastori kysyi, mitä seurakuntamme tarvitsi.
Annoin listan, johon oli kirjattu tarpeemme.
Kolmen päivän kuluttua he antoivat -
50 000 dollarin shekin seurakunnallemme! Lahjaksi!
Tällainen Jumala sinulla ja minulla on! Voiman ja ihmeiden Jumala!
Jumala, joka tahtoo auttaa sinua! Usko ja luota Häneen.
Tarpeesi voi olla miljoonia. Tärkeintä kuitenkin on se, -
mitä Herra on asettanut sydämeesi. Luota Häneen!
Meille on avautumassa mahdollisuus ostaa tilat seurakunnalle.
Olemme olleet vuokralla 11 vuotta. Kuukausivuokra on 5000 dollaria.
Kiitos Herralle näistä vuosista ja vuokrien hoitumisesta ajallaan!
Hän on uskollinen! Kiitos ja ylistys Jumalalle!
Jumala on kehottanut laajentamaan työtämme.
Olemme ostamassa seurakunnan tilat Beersebasta.
Herra on myös johdattanut avaamaan -
uuden kohteen Netanyaan, Tel Avivin pohjoisosaan.
Meitä on kymmenen motivoitunutta henkilöä aloittamassa työtä siellä.
Kahden kuukauden kuluttua jätämme pastoraatin Beersebassa -
toiselle pastorille ja keskitymme uuteen työhön Netanyassa.
Evankeliumin täytyy levitä, Jumalan hyvän uutisen tulee virrata -
siksi kerron teille näistä kokemuksista.
Aluksi pyysin Jumalalta: "Herra, miten teemme työn?"
Olemme asuneet Israelissa jo noin 15 vuotta.
Seurakuntaan kuuluu noin 70 jäsentä, ihania sisaria ja veljiä!
Myöhemmin pyysimme: "Herra, mitä muuta voisimme tehdä? -
Annamme elämämme, jotta monet oppisivat tuntemaan Sinut. "
Jumala vastasi profetioiden kautta, joita saimme eri henkilöiltä.
Ne koskivat kasvua, laajenemista ja uuden aloittamista.
Myöhemmin kysyin Jumalalta: "Herra, miten toteutamme työn? -
Juutalaiset eivät halua tulla seurakuntaan."
Jumala vastasi: "Mistä juutalainen pitää?"
Sanoin: "No, hän pitää rahasta. Jos puhutaan siitä, hän osallistuu!"
Aloin opiskella Raamattuun perustuvaa varainhoitoa.
Järjestin kurssit Facebookissa ja sitten Tel Avivissa.
Mukaan ilmoittautui 10 henkilöä. Kurssi kesti 3 kuukautta.
Kaikki sujui todella ihanasti: 10 ihmistä kohtasi Messiaan -
Jumalan sanaan perustuvan rahankäytön kautta.
Haluan puhua siitä, miten voimme muuttaa ajatuksiamme -
ja sitä kautta toimintatapojamme.
Ehkä ajattelet: "Ei, en voi tehdä sitä..."
Jos ajattelet näin, et sitä myöskään tee!
Se on paradigma, ajatusmalli, joka täytyy murtaa elämästäsi!
Luotetaan Jumalaan! Hän on paljon suurempi kuin käsitämme.
Hänelle on kaikki mahdollista!
Olemme siirtymässä elämässämme uuteen vaiheeseen.
Muutamme perheinemme Netanyaan.
Tytär opiskelee yliopistossa, ja kaksi pojista on armeijassa.
Olemme hyvin kiitollisia Jumalalle tästä elämänvaiheesta.
Nykyään eri kirkkojen ja kansojen edustajia -
vierailee seurakunnassamme viikoittain.
On ihmeellistä mitä Herra tekee tänä päivänä!
Tarvitsemme mukanaoloanne ja rukouksianne!
Tarvitsemme vilskettä, jotta Israelin kansa jatkaa nousuaan.
Rukoile Pyhässä maassa Herran työtä tekevien puolesta.
Kun matkustatte Israeliin, olette tervetulleet luoksemme -
Beersebaan ja pian Netanyaan, jossa aloitamme uuden työn.
Nyt siirryn puhumaan -
hyvin erityisestä asiasta mikä kohtasi Israelin kansaa.
Halun innostaa sinut tutustumaan -
1. Korinttolaiskirjeeseen ja sen 10. lukuun, -
joka puhuu viidestä synnistä, -
joiden vuoksi Israelin kansa ei päässyt Luvattuun maahan.
Otin tämän aiheen, koska se kuvaa synnin vaikutusta -
esteenä Jumalan suunnitelmien toteutumisessa elämässämme.
Jumalan kansa vietti 40 vuotta erämaassa.
Jumalan sana osoittaa meille, että matka Egyptistä -
Kanaanin maahan olisi kestänyt vain kaksi viikkoa.
Tässä kohdassa kerrotaan Israelin synneistä.
Ystäväni, synti tuo esteitä ja viivytyksiä elämäämme.
Ensimmäisestä synnistä kerrotaan 1. Korinttolaiskirjeen 10:1-4.
"Sillä minä en tahdo, veljet, pitää teitä tietämättöminä siitä, -
että isämme olivat kaikki pilven alla ja kulkivat kaikki meren läpi -
ja saivat kaikki kasteen Moosekseen pilvessä ja meressä
ja söivät kaikki samaa hengellistä ruokaa -
ja joivat kaikki samaa hengellistä juomaa.
Sillä he joivat hengellisestä kalliosta, joka heitä seurasi; -
ja se kallio oli Kristus." Kun Israelin kansa tuli autiomaahan, -
kallio oli Kristus - Kristus oli heidän kanssaan.
"Mutta useimpiin heistä Jumala ei mielistynyt, -
koskapa he hukkuivat erämaassa."
Ystäväni, Herra halusi siunata kansaa, -
mutta synnin vuoksi Hän ei voinut viedä heitä Luvattuun maahan.
Tämä on ensimmäinen synti: -
"Tämä tapahtui varoittavaksi esimerkiksi meille, -
että me emme pahaa himoitsisi, niinkuin he himoitsivat."
Ensimmäinen synti on ahneuden synti. Mitä on ahneus?
Sanassa kuvataan mitä he ahnehtivat.
Siinä kerrotaan, että he halusivat ruokia, joita he söivät Egyptissä.
Siellä ruoka oli erilaista: purjoa, sipulia ja muuta.
He kaipasivat asioita menneisyydestä, -
eivätkä ymmärtäneet, että Jumala toteutti ihmettä heidän keskellään.
Jumala otti heidät pois 430 vuotta kestäneestä orjuudesta, -
mutta sydämensä paatumuksen vuoksi he eivät tätä muistaneet.
Sana sanoo, että ihmissydän on petollinen.
Jos haluamme Jumalan siunaavan, perustamme on Hänen sanassaan.
Herra ei hyväksy ahneutta.
On tärkeää pohtia, millaisia olemme- tai mitä teemme tänään, -
koska Jumala haluaa, että työmme kasvaa.
Synti viivästyttää Jumalan työtä elämässämme.
Voimme pettää ihmistä, mutta emme Jumalaa!
Jumala tietää kaiken. Hän tuntee ajatuksemme.
Kaiken minkä puhumme - Jumala tietää kaiken!
Toisesta synnistä sanotaan: -
"Älkää myöskään ruvetko epäjumalanpalvelijoiksi -
kuten muutamat heistä, niinkuin kirjoitettu on: -
"Kansa istui syömään ja juomaan, ja he nousivat iloa pitämään."
Toinen synti on epäjumalanpalvelus. Se ei ole vain palvottava kuva.
Epäjumalanpalvelus on kaikkea sitä, minkä asetat Jumalan edelle.
Jumala tahtoo olla ensimmäisellä sijalla elämässäsi!
Nykyisin useiden ihmisten epäjumalia ovat -
perhe, avioliitto, lapset, työ...
Ystäväni: Jumalan tulee olla ensimmäisellä sijalla elämässäsi!
Epäjumalanpalvelusta on kaikki mikä asetetaan Jumalan edelle!
Hän on mustasukkainen omistaan!
Kun heräät - Hän on Herrasi.
Kiitän sinua Herra, elämästäni! Kiitos tästä heräämisen hetkestä!
Kiitos Herra, koska tänään on voittoisa päivä!
Tahdon siunata teitä kaikkia, Jeesuksen nimessä. Aamen!
Kolmannesta synnistä puhutaan luvun 10 jakeessa 8: -
"Älkäämmekä harjoittako haureutta, niinkuin muutamat heistä -
haureutta harjoittivat, ja heitä kaatui yhtenä päivänä -
kaksikymmentä kolme tuhatta." Herra sanoi Israelille, ettei se voi -
"yhtyä muiden kansojen naisten kanssa,".
Mutta Sana sanoo, että Israelin kansa -
tutustui moabilaisten tyttäriin ja yhtyi heihin.
Siitä oli seurauksena se, että he alkoivat palvoa Moolokia -
ja muita jumalia, oltuaan yhteydessä ihmisiin, -
joilla ei ollut samaa uskoa.
Jumalan silmissä haureus on syntiä.
Elämme liberaalissa maailmassa, jossa useat ihmiset -
eivät enää usko Jumalan sanaan.
Monet eivät mene naimisiin ja he suhtautuvat asiaan hyvin kevyesti.
Avioliiton ulkopuolinen suhde on haureuden syntiä.
Haluan puhua teille tästä, koska monet ihmiset -
ovat sidoksissa pornografiaan ja siihen liittyviin ongelmiin.
Asiasta on puhuttava, koska se rajoittaa Jumalan työtä.
Nämä synnit ovat piilossa, ja joista vain me itse tiedämme.
Mutta Jumala tietää syntimme.
Toivomme siunausta, mutta synti voi olla sille esteenä.
Meidän tulee tunnustaa syntimme.
"Joka syntinsä tunnustaa ja hylkää, saa armon."
En tiedä ketä koskevat nämä sanani: -
Veli, Jumala haluaa tuoda kasvua elämääsi ja palvelutyöhösi.
Muista, että Jumala tietää sinusta kaiken, jopa ajatuksesi.
On syntejä, jotka aiheuttavat riippuvuutta, kuten pornografia.
Siitä tulee tapa, mutta siitä on opittava luopumaan.
Tunnustamalla leikkaat tämän elämästäsi.
Se tuottaa häpeää, mutta veli, tunnusta ja vapaudu!
Jeesuksessa, Jeshuassa, olemme vapaita!
Vapaudumme, jos tunnustamme ja teemme parannuksen.
Jumalalla on valta antaa voitto elämämme kaikilla alueilla!
Neljäs synti: "Älkäämme myöskään kiusatko Herraa, -
niinkuin muutamat heistä kiusasivat ja saivat käärmeiltä surmansa."
Oli synti kiusata Jumalaa maahan sataneen mannan vuoksi.
Israelin kansan lähteminen Egyptistä oli valtava asia!
Tämä kansa näki ihmeitä, tämä kansa näki kuinka vesi tuli kalliosta.
Kansamme näki, kuinka taivaasta satoi mannaa, enkelten ruokaa -
satoi joka päivä ja perjantaisin vieläpä kaksinkertainen annos!
Se näki pilvipatsaan, joka varjosti autiomaan kuumuudessa, -
ja tulipatsaan yöllä, jotta heillä olisi lämpöä, -
koska yöllä erämaassa on kylmä.
Ystäväni, tällainen on sinun ja minun Jumalani!
Jumala, joka pitää huolta meistä jokaisesta!
Sana sanoo, että he kiusasivat Jumalaa, kun he sanoivat: -
"Me olemme kyllästyneet syömään mannaa, tahdomme syödä lihaa."
Tätä tarkoittaa kiusata Jumalaa! Usein katsomme mitä meillä ei ole -
emmekä ymmärrä, kuinka siunattuja olemme!
Jo syystä, että meillä on Herra, Jeshua, ainoa pelastajamme!
Kun Jumala on elämässäsi, sinulla on kaikki!
Voimme ymmärtää, että perhe, lapsi, terveys, -
työpaikka, ja koti ovat siunauksia. Kuinka siunattuja olemmekaan!
Tarvitsemme kiitollista mieltä! Ei pyytääksemme sitä, -
mitä ei ole, vaan kiittämään siitä, mitä meillä jo on!
Kristuksessa, Jeshuassa, meillä on kaikki!
Viides synti: "Älkääkä napisko, niinkuin muutamat heistä napisivat -
ja saivat surmansa tuhoojalta."
Ystävät: panettelu on syntiä. Kun puhutaan pahaa poissa olevasta.
Panettelu on kuin heittäisi lokaa lähimmäisen päälle.
Teet hänen sydämensä sairaaksi.
Kieltä ei saa käyttää nurinaan ja panetteluun, koska se on syntiä.
Sinun täytyy oppia hallitsemaan kieltäsi, -
koska se tuo elämääsi joko siunauksen tai kirouksen!
Opi puhumaan hyvää. Sitouta kielesi siihen, -
että kieleltäsi tulee vain elämän ja siunauksen sanoja.
Sana sanoo, että kansa napisi Moosesta vastaan.
He arvostelivat ja puhuivat hänestä pahaa, -
koska olivat väsyneitä asumaan erämaassa.
mutta Jumala tuki Moosesta johtajana.
Jätä pahat puheet! Älä puhu pahaa lastesi edessä, -
äläkä seurakuntasi johtajistosta.
Älä anna kodissasi puhua pahaa Jumalan miehistä tai naisista, -
koska näin vahingoitat kotiasi ja perhettäsi.
Opi puhumaan hyvää.
Jos joku ihmissuhde on vaikea, puhu asioista tämän henkilön kanssa.
Älä koskaan puhu takanapäin, koska sillä on seurauksia.
Kerroin näistä viidestä synnistä, koska haluan, -
että Jumala jatkaa hyvää työtään elämässäsi.
Synti viivästyttää sitä, mitä Jumala haluaa tehdä kanssamme.
Nämä muistettavat synnit ovat: -
Ahneus: Tutkitaan sydämemme tilaa tässä asiassa.
Epäjumalanpalvelus: jotain minkä asetamme Jumalan edelle.
Jumalan tulee olla 1. sijalla.
Haureus, kuten aviorikos. Syntiä usein piilotellaan.
Siitä on tehtävä parannus. Jumalaa ei saa pilkata!
Kun avaamme oven synnille, siitä on seurauksia, -
itsellemme ja myös lapsillemme.
Suljetaan ovi synniltä!
Älkäämme kiusatko Jumalaa ja kapinoiko Häntä vastaan.
Kiitän Jumalaa tästä hetkestä ja toivotan siunausta elämääsi.
Kiitän Taivas TV7:n antamasta tilaisuudesta julistaa Sanaa.
Siunaan Suomen kansaa ja toivotan -
Jumalan läsnäolon kirkkautta ja herätyksen tuloa maahanne.
Pyydän, että Jumala herättäisi uskossa palavia miehiä ja naisia, -
jotta he toisivat herätyksen tälle maalle.
Siunaan elämääsi, perhettäsi ja palvelutyötäsi.
Mennään eteenpäin, meidän Herramme kanssa.
Älä anna viedä siunaustasi Israelin Pyhän palvelemisesta!
Kiitän ja siunaan teitä, Jeesuksen nimessä.
Kiitos tilaisuudesta johtajille ja kaikille kanavan työntekijöille.
Siunaan heitä ja heidän perheitään.
Toivotan siunausta TV7:n työlle ja sen -
laajenemista kaikkiin maihin, Jeesuksen nimessä.
Kiitämme Jumalaa kaikesta!
Muistakaa meitä, jotka palvelemme täysin sydämin Israelissa.
Odotamme Israeliin tulevaa herätystä.
Pyydän teitä rukoilemaan puolestamme.
On paljon ihmisiä, jotka rukoilevat herätystä.
Uskon, että se on lähellä, koska ennen kuin Jeshua tulee, -
tulee herätys maahamme ja näemme suuren sadonkorjuun.
Olkaa kaikki siunattuja Herramme nimessä!
Sisareni ja veljeni, pyrkikää palvelutyössänne kasvuun -
ja Herran työn laajentumiseen. Anna työlle aikasi ja voimasi.
Noudata työssäsi ohjetta "kahden virstanmatkan kulkemisesta."
Jumalan siunausta! Odotan teitä Pyhässä maassa, -
ja palvelen teitä mielelläni vierailunne aikana.
Olette kaikki sydämellisesti tervetulleita luoksemme!
Siunaan Suomen maata ja julistan Suomen suurlähetystön -
pian tulevaksi Jerusalemiin, jotta Herran ikuinen pääkaupunki, -
vahvistuisi, meidän Herramme nimessä.
Siunaamme Israelia Jeshuan nimessä.
Kaikki kunnia Hänelle - Isän, Pojan ja Pyhän Hengen nimeen.
Aamen, aamen ja aamen.
Mikäli ohjelma on siunannut sinua, voit tukea sitä.
Siihen on erilaisia tapoja: voit tukea rukouksin -
tai taloudellisesti ruudulla näkyvän tukitilin kautta.
Tukesi auttaa Taivas TV7:ää viemään Jumalan sanaa -
Suomeen ja ympäri maailman. Jumalan siunausta!
Kiitos, että tuet Jumalan sanan viemistä useisiin eri maihin!
Herran rauhaa! Shalom uvracha - Rauhaa ja siunausta!
Suomennos: Arttu Halonen ja Sinikka Martikkala